《洞仙歌 和友人纪恨三阕 其一》
清代·程颂万

花朝寒食，忽一春过半。剩有春愁最难遣。恁妆台乍起，扶病恹恹，帘子下、埋了落花千片。

翠苔空满径，庭院深深，愿学衔花入帘燕。娇重怯香多，浅黛低鬟，只隔着、中门双扇。

莫错怨、东风不多情，有信息传来，隔窗金钏。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。